ai4bharat/Pralekha huggingface dataset:
যুবওক্রীড়াবিষয়কমন্ত্রক
নেহরু যুব কেন্দ্রের উদ্যোগে দক্ষিণ কলকাতায় ফিট ইন্ডিয়া স্বাধীনতা দৌড়
কলকাতা, ১৯ সেপ্টেম্বর, ২০২১
স্বাধীনতার ৭৫ বছর পূর্তি উপলক্ষ্যে দেশজুড়ে আজাদি কা অমৃত মহোৎসব উদযাপিত হচ্ছে। এর অঙ্গ হিসেবে নেহরু যুব কেন্দ্র বিভিন্ন সাংস্কৃতিক অনুষ্ঠানের আয়োজন করেছে। এছাড়াও ১৮ সেপ্টেম্বর দক্ষিণ কলকাতায় একটি ফিট ইন্ডিয়া স্বাধীনতা দৌড়ের আয়োজন করা হয়। সুস্থভাবে বাঁচা, স্বাস্থ্যকর জীবনশৈলীর বিষয়ে সচেতন করে তোলার জন্যই এই দৌড়ের ব্যবস্থা করা হয়। বিগত দেড় বছর ধরে সুস্থভাবে বেঁচে থাকার প্রয়োজনীয়তা মহামারীর থেকে আমরা শিখেছি। সুস্বাস্থ্যের জন্য সকলের ফিট থাকার প্রয়োজনীয়তার কথা প্রচারের জন্য নেহরু যুব কেন্দ্র ১৩ আগস্ট থেকে দক্ষিণ কলকাতার বিভিন্ন ওয়ার্ডে ফিট ইন্ডিয়া স্বাধীনতা দৌড়ের আয়োজন করেছে। দোশরা অক্টোবরের মধ্যে ন্যূনতম ৭৫টি ওয়ার্ডে এই দৌড় আয়োজন করার পরিকল্পনা করা হয়েছে।
CG/CB/NS….
ছবির শিরোনাম: দক্ষিণ কলকাতায় নেহরু যুব কেন্দ্র আয়োজিত ফিট ইন্ডিয়া ফ্রিডম দৌড়ে অংশগ্রহণকারীরা
(Visitor Counter : 23
প্রতিরক্ষামন্ত্রক
সৈনিক স্কুলে ছাত্রী
নয়াদিল্লি, ২৪ জুলাই, ২০২৩
সৈনিক স্কুলে বর্তমানে ছাত্রীর সংখ্যা ১,২৯৯। ১৮.০৭.২০২৩ তারিখ অনুযায়ী এই তথ্য দেওয়া হয়েছে। এরমধ্যে পশ্চিমবঙ্গের পুরুলিয়া সৈনিক স্কুলে বর্তমানে ছাত্রীর সংখ্যা ৩১।
অংশীদারিত্বের ভিত্তিতে যে সৈনিক স্কুল খোলা হয়েছে তাতে ১৮.০৭.২০২৩ অনুযায়ী ৩০৩ জন ছাত্রী রয়েছে। দেশে ৩৩টি সৈনিক স্কুলে ছেলেদের পাশাপাশি মেয়েদেরও পড়াশোনার সুযোগ রয়েছে। রাজ্যসভায় আজ ডঃ অনিল সুখদেও রাও-এর এক লিখিত প্রশ্নের জবাবে প্রতিরক্ষা প্রতিমন্ত্রী শ্রী অজয় ভাট এই তথ্য জানান।
(CG/PM/NS…. 24.07.23... 100
বিজ্ঞানওপ্রযুক্তিমন্ত্রক
অরুণাচল প্রদেশের হিমালয়ে ভূকম্প প্রবণ সমীক্ষায় ভূস্তরের দুটি গভীরতায় হালকা থেকে মাঝারি ভূমিকম্পের সন্ধান মিলেছে
নয়াদিল্লি, ২৫ জুলাই, ২০২০
হিমালয়ের উত্থান একটি চলমান প্রক্রিয়া। ভূস্তরের নিম্নভাগের অপেক্ষাকৃত নরম অংশ উপরিভাগের শক্ত অংশকে তলা থেকে ধাক্কা মারায় এই উত্থান প্রক্রিয়াটি চলতে থাকে। মূলত পৃথিবীর ইউরেশিয়ান প্লেটের তলায় থাকে ইন্ডিয়া প্লেট ধাক্কা মারার জন্যই এই প্রক্রিয়া চলে। এর ফলে, হিমালয় পার্বত্য অঞ্চল সহ সন্নিহিত অঞ্চলে প্রবল ভূকম্প মাঝে মাঝেই অনুভূত হয়। এই কারণে ওই এলাকায় নির্মাণ কাজ চালানোর আগে ভূমিকম্পের প্রকৃতির বিষয়ে খোঁজখবর নেওয়াটা অত্যন্ত জরুরি।
পূর্ব হিমালয়ের টুটিং-টিডিং সঙ্গমস্থলে হিমালয় ক্রমশ দক্ষিণ দিকে নেমে গেছে এবং ইন্দো-বার্মা রেঞ্জের সঙ্গে এই এলাকার সংযুক্তি ঘটেছে। অরুণাচল প্রদেশের এই অংশের গুরুত্ব ইদানিংকালে যথেষ্ট বৃদ্ধি পেয়েছে। এখানে রাস্তা এবং জলবিদ্যুৎ প্রকল্প নির্মাণ করা হচ্ছে। ফলে, সংশ্লিষ্ট অঞ্চলের ভূ-প্রকৃতি জানাটা খুব জরুরি হয়ে পড়েছে।
কেন্দ্রের বিজ্ঞান ও প্রযুক্তি দপ্তরের স্বায়ত্তশাসিত সংস্থা ওয়াদিয়া ইনস্টিটিউট অফ হিমালয়ান জিওলজি এই অঞ্চলের স্থিতিস্থাপক প্রকৃতি সম্পর্কে গবেষণা চালাচ্ছে। দেখা গেছে, ভারতের পূর্বতম প্রান্তে মাটির নিচে দুটি পৃথক জায়গায় মাঝারি মাপের ভূমিকম্প হয়। ভূ-ত্বকের ১ থেকে ১৫ মিটার নিচে যে ভূমিকম্প হয় সেগুলি সাধারণ মৃদু ভূকম্প। ভূ-ত্বকের ২৫ থেকে ৩৫ মিটার নিচে যে ভূমিকম্প হয় সেগুলি মাঝারি মাপের ভূকম্প – যার মাত্রা ৪.০ অবধি পৌঁছয়। ভূকম্প প্রবণতার মুল কারণ তরল অথবা থকথকে ভূ-প্রকৃতি।
এই অঞ্চলের ভূ-ত্বক এক এক জায়গায় এক এক রকমের পুরু। ব্রহ্মপুত্র উপত্যকায় যেখানে ৪৬.৭ কিলোমিটার নিচ পর্যন্ত এই ভূমির এই শক্ত ভাব দেখা যায়, সেখানে অরুণাচল প্রদেশে ৫৫ কিলোমিটার নিচ পর্যন্ত এই ভূমির এই কঠিন অবস্থা পাওয়া যায়। ইন্ডিয়ান প্লেটের টুটিং-টিডিং সঙ্গমস্থলে ধাক্কা মারার প্রবণতায় লোহিত উপত্যকায় ভূমিকম্পের হার বেশি। এখানে ভূ-ত্বকে তরল এবং থকথকে ভাবের উপস্থিতির প্রমাণ পাওয়া গেছে। ওয়াদিয়া ইনস্টিটিউট অফ হিমালয়ান জিওলজির এই নিবিড় গবেষণার ফলে ওই অঞ্চলে ভবিষ্যতে বড় মাপের নির্মাণ কাজের আগে যথাযথ পরিকল্পনা নেওয়া যাবে।
গবেষকরা এর জন্য লোহিত নদীর উপত্যকায় ১১টি জায়গায় ব্রডব্যান্ড সিসমিক স্টেশন গড়ে তুলেছেন যার মধ্য দিয়ে ভারতের পূর্বতম প্রান্তের পাথরের প্রকৃতি এবং ভূমিকম্পের প্রবণতা সম্পর্কে ধারণা পাওয়া গেছে।
(CG/CB/DM
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদীর সঙ্গে এনএক্সপি সেমি-কন্ডাক্টর্স-এর সিইও সাক্ষাৎ করেছেন
নয়াদিল্লি, ৩০ মার্চ, ২০২৩
প্রধানমন্ত্রী শ্রী নরেন্দ্র মোদীর সঙ্গে এনএক্সপি সেমি-কন্ডাক্টর্স-এর সিইও শ্রী কুর্ট সিভার্স সাক্ষাৎ করেছেন।
এনএক্সপি-র একটি ট্যুইটের জবাবে প্রধানমন্ত্রী ট্যুইট করে বলেছেন :
“এনএক্সপি-র সিইও শ্রী কুর্ট সিভার্স-এর সঙ্গে দেখা হওয়ায় আনন্দিত। আলোচনা হল সেমি-কন্ডাক্টর্স এবং উদ্ভাবনের বিশ্বে পরিবর্তিত পটভূমিকা নিয়ে। ভারত আমাদের মেধাবী যুব সমাজের শক্তিতে এই ক্ষেত্রগুলিতে প্রধান চালিকাশক্তি হয়ে উঠছে।”
PG/AP/DM
(
কেবিনেট
ভাৰতৰ প্ৰতিস্পৰ্ধা আয়োগক অধিকাৰ প্ৰদানৰ বাবে কেবিনেটৰ অনুমোদন
প্ৰধানমন্ত্ৰী শ্ৰী নৰেন্দ্ৰ মোদীৰ পৌৰহিত্যত কেন্দ্ৰীয় কেবিনেটে ভাৰতৰ প্ৰতিস্পৰ্ধা আয়োগক  এজন অধ্যক্ষ আৰু ছয় গৰাকী সদস্য ৰ পৰা এজন অধ্যক্ষ আৰু তিনি গৰাকী সদস্য , বিদ্যমান দুজন সদস্য আৰু এজন অতিৰিক্তৰ ৰিক্ত স্থানসমূহ পূৰণ নকৰিবলৈ অধিকাৰ প্ৰদানৰ অনুমোদন জনাইছে, এয়া ২০১৮ চনৰ ছেপ্টেম্বৰ মাহৰ পৰা বলৱৎ হ’ব যেতিয়া বৰ্তমানৰ এজন সদস্যই তেওঁৰ কাৰ্যকাল পূৰণ কৰিব৷
লাভসমূহঃ
উক্ত প্ৰস্তাৱটোৰ জৰিয়তে আয়োগৰ তিনিটা পদ হ্ৰাস হ’ব যি চৰকাৰৰ ‘ন্যূনতম চৰকাৰ- সৰ্বাধিক শাসন’ৰ উদ্দেশ্যৰ পৰিপন্থী হ’ব৷
দেশত চৰকাৰৰ সংবদ্ধতা আৰু মিশ্ৰণ সহজ কৰাৰ উদ্দেশ্যৰ অংশ হিচাপে মন্ত্ৰালয়ে ২০১৭ চনত ডি-মিনিমিজ ৰ সংশোধন কৰিছে, যি সকলো সংযোজনৰ বাবে বলৱৎ কৰা হৈছে আৰু সম্পত্তিসমূহৰ গণনাৰ বাবে কাৰ্যপ্ৰণালী তথা ইয়াত অন্তৰ্ভুক্ত লক্ষ্যৰ টাৰ্ণঅভাৰ এই ধৰণৰ সংযোজন বিস্তাৰ কৰা হৈছে৷
শুনানিৰ ক্ষীপ্ৰতাৰ জৰিয়তে অনুমোদনৰ প্ৰক্ৰিয়া তাৎক্ষণিক হোৱাৰ আশা প্ৰকাশ কৰা হৈছে, ইয়াৰ দ্বাৰা উদ্যোগসমূহৰ ব্যৱসায় ব্যৱস্থাপনাত উদ্দীপনা অহাৰ লগতে দেশত নিয়োজনৰ সুবিধা ব্যাপক হাৰত হ’ব৷
পৃষ্ঠভূমিঃ
প্ৰতিস্পৰ্ধা আইন, ২০০২ৰ অনুচ্ছেদ ৮য়ে আয়োগত এজন অধ্যক্ষ আৰু দুজনত কৈ কম আৰু ছয়জনত বেছি সদস্য নথকাৰ সুবিধা প্ৰদান কৰে৷ বৰ্তমানে এজন অধ্যক্ষ আৰু চাৰিজন সদস্যই কাৰ্যনিৰ্বাহ কৰি আছে৷
আইনখনত কেন্দ্ৰীয় চৰকাৰৰ সূচনা অনুসৰি প্ৰিন্সিপাল বেঞ্চ, মাৰ্জাৰ বেঞ্চৰ বাবে অন্যান্য অতিৰিক্ত বেঞ্চ, প্ৰতিটোতে অতি কমেও দুজনকৈ সদস্যৰ কথা লক্ষ্য ৰাখি এজন অধ্যক্ষ আৰু দহজনতকৈ অধিক সদস্য নথকাৰ সীমাৰ সুবিধা প্ৰদান কৰা হৈছিল৷ প্ৰতিস্পৰ্ধা  আইন, ২০০৭ , অনুচ্ছেদ ২২ত বেঞ্চ সৃষ্টিৰ সুবিধা বিলোপ কৰা হৈছিল৷ সেই একেখন সংশোধন আইনত, যেতিয়া এক অধ্যক্ষ পদ আৰু দুজন সদস্য অন্তৰ্ভুক্ত হোৱাৰ প্ৰতিস্পৰ্ধা এপেলেট ত্ৰিবুনেল প্ৰস্তুত কৰা হৈছিল, আয়োগৰ আকাৰ হ্ৰাস কৰা হোৱা নাছিল আৰু ইয়াত এজন অধ্যক্ষ আৰু দুজনতকৈ কম তথা ছয় জনতকৈ অধিক সদস্য নোহোৱা অৱস্থাত ৰখা হৈছিল৷
আয়োগখনে আৰম্ভণিৰ পৰা কলেজিয়াম অধিকাৰ হিচাপে কাৰ্য কৰি আহিছে৷ জাপান, আমেৰিকা যুক্তৰাষ্ট্ৰ আৰু ইংলেণ্ডৰ দৰে বৃহৎ অধিকাৰক্ষেত্ৰসমূহত প্ৰতিস্পৰ্ধা আয়োগসমূহ একে আকাৰৰ৷
প্রধানমন্ত্রীরদপ্তর
দেশের প্রথম ‘হর ঘর জল’ শংসাপত্র প্রাপ্ত মধ্যপ্রদেশের বুরহানপুর জেলার নাগরিকদের অভিনন্দন প্রধানমন্ত্রীর
নয়াদিল্লি, ২২ জুলাই, ২০২২
প্রধানমন্ত্রী শ্রী নরেন্দ্র মোদী দেশের মধ্যে প্রথম ‘হর ঘর জল’ জেলার শংসাপত্র প্রাপ্ত মধ্যপ্রদেশের বুরহানপুরের নাগরিকদের অভিনন্দন জানিয়েছেন।
কেন্দ্রীয় জল শক্তি মন্ত্রী শ্রী গজেন্দ্র সিং শেখওয়াতের ট্যুইটের জবাবে প্রধানমন্ত্রী বলেন, “স্মরণীয় এই মাইলফলক অর্জনের জন্য আমার বুরহানপুরের ভাই ও বোনেদের অভিনন্দন। জনগণের যৌথ স্বতঃস্ফূর্ত অংশীদারিত্ব এবং জেজেএম দল ও মধ্যপ্রদেশের শিবরাজ সিং চৌহানজীর নেতৃত্বাধীন সরকারের সমন্বিত প্রয়াস ছাড়া এই লক্ষ্য পূরণ কখনই সম্ভব হ’ত না”।
PG/PM/SB
(
অর্থমন্ত্রক
আয়কর বিভাগ একটি প্রধান টেলিকম গোষ্ঠীতে তল্লাশি অভিযান চালিয়েছে
নয়াদিল্লি, ০৩ মার্চ, ২০২২
আয়কর বিভাগ চলতি বছরের ১৫ই ফেব্রুয়ারি টেলিকম পণ্য বিতরণ এবং ক্যাপ্টিভ সফটওয়্যার ডেভেলপমেন্ট সার্ভিসের সঙ্গে যুক্ত একটি বহুজাতিক গোষ্ঠীতে তল্লাশি অভিযান চালিয়েছে। একটি প্রতিবেশী দেশে এই সংস্থার মূল শেয়ার রয়েছে। দিল্লি, গুরুগ্রাম এবং ব্যাঙ্গালুরু জুড়ে ছড়িয়ে থাকা বাণিজ্যিক ক্ষেত্র এবং ঐ বহুজাতিক গোষ্ঠীর গুরুত্বপূর্ণ আধিকারিকদের আবাসনে তল্লাশি অভিযান চালানো হয়।
অনুসন্ধান থেকে জানা গেছে, এই বহুজাতিক সংস্থা ভারতের বাইরে থাকা তার সংশ্লিষ্ট পার্টির কাছ থেকে প্রযুক্তিগত পরিষেবা দেওয়ার বিনিময়ে প্রচুর পরিমাণে অর্থ নিয়েছে। তল্লাশি অভিযানের সময় এর যথার্থ কারণ ব্যাখ্যা করতে পারেনি ঐ বহুজাতিক গোষ্ঠী। এমনকি তল্লাশি অভিযানের সময় আরও জানা গেছে যে ,৪০০ কোটি টাকার আয় গোপন করেছে এই বহুজাতিক গোষ্ঠী। আয়কর বিভাগ এই বিষয়গুলি নিয়ে তদন্তের কাজ চালাচ্ছে।
CG/SS/SB
(Visitor Counter : 134
স্বরাষ্ট্র মন্ত্রক
রাষ্ট্রীয় পুরস্কার পোর্টাল চালু, বিভিন্ন পুরস্কারের জন্য মনোনয়ন দেওয়া শুরু হয়েছে
নতুন দিল্লি, ০৯ জুন, ২০২২
ভারত সরকারের বিভিন্ন মন্ত্রক, বিভাগ এবং এজেন্সি গুলিকে বলা হয়েছে যে বিভিন্ন ক্ষেত্রে যারা অসাধারণ অবদান রেখেছেন তাঁদের স্বীকৃতি দেওয়ার জন্য বেশকিছু অসামরিক পুরস্কার চালু করা হয়েছে।
বিভিন্ন পুরস্কারের ক্ষেত্রে মনোনয়নের জন্য আমন্ত্রণ জানাতে একটি রাষ্ট্রীয় পুরস্কার পোর্টাল সরকারের মাধ্যমে তৈরি করা হয়েছে। যার নম্বর-
https://awards.gov.in
যে সমস্ত পুরস্কারের জন্য মনোনয়ন নেওয়া হচ্ছে সেগুলি হল-
১) পদ্ম পুরস্কার। মনোনয়ন নেওয়া হবে ১৫/০৯/২২ পর্যন্ত।
২) সর্দার প্যাটেল ন্যাশনাল ইউনিটি অ্যাওয়ার্ড। মনোনয়ন নেওয়া হবে- ৩১/০৭/২২ পর্যন্ত।
৩) তেনজিং নোরগে ন্যাশনাল এডভেঞ্চার অ্যাওয়ার্ড। মনোনয়ন নেওয়া হবে- ১৬/০৬/২২ পর্যন্ত।
৪) জীবন রক্ষা পদক সিরিজ অ্যাওয়ার্ডস। মনোনয়ন নেওয়া হবে- ৩০/০৯/২২ পর্যন্ত।
৫) পণ্ডিত দীনদয়াল উপাধ্যায়ের টেলিকম স্কিল এক্সেলেন্স অ্যাওয়ার্ড। মনোনয়ন নেওয়া হবে- ১৬/০৬/২২ পর্যন্ত।
CG/ SB
(Visitor Counter : 98
স্বরাষ্ট্র মন্ত্রক
প্রধানমন্ত্রী শ্রী নরেন্দ্র মোদীর নেতৃত্বে আন্তর্জাতিক মিলেট বর্ষ ২০২৩-এর কথা নজরে রেখে স্বরাষ্ট্র মন্ত্রক এনডিআরএফ এবং সিএপিএফ কর্মীদের খাবারে মিলেট  অন্তর্ভুক্ত করার এক অভূতপূর্ব সিদ্ধান্ত নিয়েছে
নয়াদিল্লি, ৩ মে, ২০২৩
প্রধানমন্ত্রী শ্রী নরেন্দ্র মোদীর নেতৃত্বে আন্তর্জাতিক মিলেট বর্ষ ২০২৩-এর কথা নজরে রেখে স্বরাষ্ট্র মন্ত্রক জাতীয় বিপর্যয় মোকাবিলা বাহিনী  এবং কেন্দ্রীয় স্বশস্ত্র পুলিশ বাহিনীর  কর্মীদের খাবারে মিলেট  অন্তর্ভুক্ত করার এক অভূতপূর্ব সিদ্ধান্ত নিয়েছে। কেন্দ্রীয় স্বরাষ্ট্র ও সহকারিতা মন্ত্রী শ্রী অমিত শাহ-এর আহ্বানে সকলের সঙ্গে আলাপ-আলোচনার পর কেন্দ্রীয় স্বশস্ত্র পুলিশ বাহিনীর খাবারে ৩০ শতাংশ মিলেট  অন্তর্ভুক্ত করা হয়েছে।
মিলেটের উপকারিতার কথা স্বীকার করে এবং ঘরোয়া ও আন্তর্জাতিক বাজারে জনগণের মধ্যে এই পুষ্টিকর খাবার পৌঁছে দিতে ভারত সরকারের অনুরোধে রাষ্ট্রসংঘ ২০২৩ বছরটিকে আন্তর্জাতিক মিলেট বর্ষ হিসেবে ঘোষণা করেছে। প্রধানমন্ত্রী শ্রী নরেন্দ্র মোদী শ্রী অন্নকে গুরুত্ব দিতে যে উদ্যোগ নিয়েছে তা দেশের কোটি কোটি মানুষের পুষ্টির চাহিদা পূরণেও সক্ষম হবে।
শ্রী অন্ন স্বাস্থ্যের জন্য উপকারি, কৃষকদের জন্য বিশেষ লাভজনক ও পরিবেশ অনুকূল বলে গণ্য করা হয়। শ্রী অন্ন কম জলের চাহিদাসম্পন্ন এবং শুকনো মাটি ও পাহাড়ি এলাকাতেও সহজে এই ফসল উৎপাদন করা সম্ভব।
মিলেটের কিছু গুরুত্বপূর্ণ উপকারিতা হল এটি প্রোটিনজাত খাবারের উৎস। ক্যালসিয়াম, আয়রন, ফসফরাস এবং ডায়োটরি ফাইবার সমৃদ্ধ। সেনাবাহিনী ও স্বশস্ত্র বাহিনীর কর্মীদের সামগ্রিক পৌষ্টিক খাবার প্রদানে তা সহায়ক হবে।
স্বরাষ্ট্র মন্ত্রক সব বাহিনীর খাবারেই মিলেট অন্তর্ভুক্ত করতে বলেছে। নিত্যদিনের খাবারে মিলেট অন্তর্ভুক্ত করার ক্ষেত্রে বিভিন্ন বাহিনীগুলিতেও ব্যাপক উৎসাহ লক্ষ্য করা গেছে। এনডিআরএফ এবং সিএপিএফ-এর নানা অনুষ্ঠানেও মিলেটের ব্যবহার করা হয়।
মিলেট কেন্দ্রীয় পুলিশ কল্যাণ ভান্ডার এবং রেশন দোকানেও পাওয়া যাবে। বাহিনীর পক্ষ থেকে মিলেট দিয়ে খাবার তৈরির জন্য রন্ধনকারীদের প্রশিক্ষণ দেওয়া হবে।
সেনাবাহিনীকে ও তাদের পরিবার-পরিজনের মধ্যে মিলেটের ব্যবহার সম্পর্কে সচেতনতা বাড়াতে পুষ্টিবিদদের পরিষেবা নেওয়া হবে। এছাড়াও ‘আপনার মিলেটকে জানুন’ শীর্ষক নানান ওয়েবিনার, প্রদর্শনী ও কর্মশালার আয়োজন করা হবে।
আন্তর্জাতিক মিলেট বর্ষ ২০২৩ সমগ্র বিশ্বে মিলেটের উৎপাদন বাড়াতে বিশেষভাবে সহায়ক হবে।
PG/PM/NS
(Visitor Counter : 91
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
বিশ্বজুড়ে নতুন সার্স-কোভ-২ ভ্যারিয়েন্ট  সংক্রমণের খবরের প্রেক্ষিতে ভারত বিদেশী যাত্রীদের জন্য পরিবর্তিত নীতি-নির্দেশিকা ঘোষণা করেছে
নতুন নির্দেশিকা অনুযায়ী যেসব দেশ ঝুঁকিপূর্ণ বলে বিবেচিত হচ্ছে সেখান থেকে আসা প্রত্যেক যাত্রী বিমান বন্দরে পৌঁছালেই বাধ্যতামূলকভাবে তাঁকে কোভিড-১৯এর নমুনা পরীক্ষা করাতে হবে
নয়াদিল্লী, ২৯ নভেম্বর, ২০২১
কেন্দ্রীয় স্বাস্থ্য মন্ত্রক বিদেশী যাত্রীদের জন্য ২৮ নভেম্বর পরিবর্তিত নির্দেশিকা প্রকাশ করেছে। কোভিড-১৯ মহামারী প্রতিরোধে সক্রিয় উদ্যোগের অঙ্গ হিসেবে এই ব্যবস্থা নেওয়া হচ্ছে। যেসব দেশ ঝুঁকিপূর্ণ বলে বিবেচিত হচ্ছে সেখান থেকে আসা প্রত্যেক যাত্রীকে বিমান বন্দরে পৌঁছালে কোভিড-১৯ নমুনা পরীক্ষা বাধ্যতামূলক। এছাড়াও যাত্রার ৭২ ঘণ্টা আগে তাদের কোভিড পরীক্ষা করে তার রিপোর্ট নিয়ে আসতে হবে। নমুনা পরীক্ষার পর যেসমস্ত যাত্রীর কোভিড সংক্রমণ দেখা যাবে তাদের আইসোলেশনে রেখে প্রয়োজনীয় চিকিৎসা করা হবে। সংগৃহীত নমুনা ভাইরাসের জিন বিন্যাসের জন্য পাঠাতে হবে। যেসব যাত্রীর সংক্রমণ ধরা পড়বে না তারা বাড়িতে ৭ দিন আইসোলেশনে থাকবেন। অষ্টম দিন তাদের আবারও নমুনা পরীক্ষা করতে হবে।
ওমিক্রন ভ্যারিয়েন্টে সংক্রমিতের সংখ্যা ক্রমশ বৃদ্ধি পাওয়ার জন্য এই নির্দেশিকা কঠোরভাবে মেনে চলতে হবে। এছাড়াও যেসব দেশগুলি ঝুঁকিপূর্ণ নয় সেখান থেকে আসা যাত্রীদের মধ্যে ৫ শতাংশের নমুনা পরীক্ষা বিমান বন্দরে করা হবে।
কোভিড-১৯এ সংক্রমিতদের বিমান বন্দর থেকে অথবা হোম আইসোলেশনে থাকা যাত্রীদের সংগৃহীত নমুনা ইনসাকোগ পরীক্ষাগারগুলিতে জিন বিন্যাসের জন্য পাঠাতে হবে। এরফলে ওমিক্রন সহ সার্স-কোভ-২এর বিভিন্ন ভ্যারিয়েন্টের সম্পর্কে ধারণা পাওয়া যাবে।
দক্ষিণ আফ্রিকায় ২৪ নভেম্বর বি.১.১.৫২৯ ভ্যারিয়েন্ট ওমিক্রন সংক্রমণের প্রথম তথ্য সামনে আসে। বিশ্ব স্বাস্থ্য সংস্থার উপদেষ্টা গোষ্ঠী এই ভ্যারিয়েন্টটির পরিযোজনের গতিপ্রকৃতি বিচার করে একে উদ্বেগজনক বলে চিহ্নিত করে। পরিযোজনের ফলে ভাইরাসের মধ্যে এমনকিছু বৈশিষ্ট্য দেখা যায় যারফলে ভাইরাসটি সহজে রোগ প্রতিরোধ ক্ষমতাকে বিভ্রান্ত করে মানবদেহকে সংক্রমিত করতে পারে। কেন্দ্রীয় স্বাস্থ্য মন্ত্রক নতুন এই ভ্যারিয়েন্টের বিষয়ে সব ধরণের তথ্য সংগ্রহ করছে।
বিদেশী যাত্রীদের প্রতি নজর রাখার জন্য রাজ্যগুলিকে পরামর্শ দেওয়া হয়েছে। সংগৃহীত নমুনাগুলি জিন বিন্যাস সম্পর্কে জানার জন্য প্রয়োজনীয় উদ্যোগ নেওয়ার নির্দেশ দেওয়া হয়েছে। স্বাস্থ্য মন্ত্রক সকলকে যথাযথ কোভিড বিধি মেনে চলার নির্দেশ দিয়েছে। পয়লা ডিসেম্বর থেকে কার্যকর হওয়া এই নীতি-নির্দেশিকা দেখার জন্য নিচের লিঙ্কে ক্লিক করুন।

CG/CB/NS
(
কেন্দ্রীয়মন্ত্রিসভা
স্বাস্থ্য গবেষণা ক্ষেত্রে ভারত ও নেপালের মধ্যে সমঝোতাপত্র স্বাক্ষরে অনুমোদন কেন্দ্রীয় মন্ত্রিসভায়
নতুন দিল্লি, ৩০জুন
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা ২০২০ সালের ১৭ নভেম্বর এবং ২০২১ সালে চৌঠা জানুয়ারি ভারতের চিকিৎসা গবেষণা পর্ষদ  এবং নেপালের স্বাস্থ্য গবেষণা পর্ষদ এর মধ্যে স্বাক্ষরিত সমঝোতাপত্রে অনুমোদন দিয়েছে।
এই সমঝোতাপত্রের উদ্দেশ্যগুলি হল আন্তঃ-সীমান্তের স্বাস্থ্য সম্পর্কিত সমস্যা, আয়ুর্বেদ / ঐতিহ্যবাহী ওষুধ এবং ঔষাধি গাছ, জলবায়ু পরিবর্তন এবং স্বাস্থ্য, অ-সংক্রামক রোগ, মানসিক স্বাস্থ্য, জনসংখ্যা ভিত্তিক ক্যান্সার রোগের তালিকাভুক্তি, ডেঙ্গু, চিকুনগুনিয়া, ম্যালেরিয়া ইত্যাদির মতো সংক্রমিত রোগের যৌথ গবেষণা কাজে সহযোগিতা, ইনফ্লুয়েঞ্জা, ক্লিনিকাল ট্রায়াল রেজিস্ট্রি, স্বাস্থ্য গবেষণা নীতি, চিকিৎসা ক্ষেত্রে জ্ঞান বিনিময়, দক্ষ সরঞ্জাম এবং সক্ষমতা বৃদ্ধি, স্বাস্থ্য গবেষণা সম্পর্কিত অনুশীলন চালিয়ে যাওয়া।
উভয় সংস্থা এই সমঝোতাপত্রের আওতায় অনুমোদিত গবেষণার কাজ নিজ নিজ দেশে পরিচালনা করতে অথবা কোন তৃতীয় পক্ষ সেই কাজ করলে, অর্থিক সাহায্য জোগাবে। এমনকি অনুমোদিত সহযোগী প্রকল্পের আওতায় বিজ্ঞানীদের আদান-প্রদান, পরিদর্শনকারী বিজ্ঞানীদের ভ্রমণের ব্যয়ভার বহন করবে এবং বিজ্ঞানী / গবেষকের আবাসন এবং জীবনযাত্রায় খরচ বহন করবে। আর্থিক তহবিলের উপর ভিত্তি করে সময়ে সময়ে কর্মশালা / সভা এবং গবেষণা প্রকল্পগুলির খরচের বিষয়ে সিদ্ধান্ত নেওয়া হবে।তবে এই সমস্ত কাজ বাস্তবায়ন ও কার্যকরী করার আগে উভয় দেশের সংশ্লিষ্ট সংস্থার মধ্যে সহমতের প্রয়োজন রয়েছে ।
CG/SS
(Visitor Counter : 139
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ: অসত্য ও প্রকৃত তথ্য
কোন রাজ্যের জনসংখ্যা, ব্যবহারের দক্ষতা, আক্রান্তের সংখ্যা ও অপচয় বিষয়টির ওপর ভিত্তি করে টিকার বিতরণ স্বচ্ছভাবে করা হয়
নতুন দিল্লি, ২৪ জুন, ২০২১
ভারতের জাতীয় করোনা টিকাকরণ অভিযানটি বৈজ্ঞানিক এবং অতি মারি সংক্রান্ত তথ্যপ্রমাণ, বিশ্ব স্বাস্থ্য সংস্থার নির্দেশিকা এবং বিশ্বব্যাপী সেরা অনুশীলনের ওপর ভিত্তি করে গড়ে উঠেছে। কেন্দ্র এবং রাজ্যগুলির সক্রিয় সহযোগিতা এবং সুষ্ঠু পরিকল্পনা ও জনগণের অংশীদারিত্বের উপর ভিত্তি করে এটি কার্যকর করা হয়েছে।
কয়েকটি সংবাদ মাধ্যমে অভিযোগ করা হয়েছে যে, রাজ্যগুলিকে টিকা বিতরণ করা নিয়ে স্বচ্ছতার অভাব রয়েছে। এই অভিযোগের কোন সারবত্তা নেই এবং প্রকৃত তথ্য না জেনে রিপোর্ট করা হয়েছে।
এটা খুবই পরিষ্কার যে ভারত সরকার বিভিন্ন রাজ্য এবং কেন্দ্রশাসিত অঞ্চল গুলিতে সম্পূর্ণ স্বচ্ছতা বজায় রেখে করোনা প্রতিষেধক টিকা বরাদ্দ করছে। দৈনিক কত পরিমাণে টিকা দেওয়া হচ্ছে, কত পরিমান টিকা রাজ্য ও কেন্দ্রশাসিত অঞ্চল গুলির হাতে রয়েছে এবং কত পরিমাণ টিকা রাজ্য গুলোকে আরও সরবরাহ করা হচ্ছে তা প্রতিদিন প্রেস ইনফরমেশন ব্যুরো এর মাধ্যমে প্রেস রিলিজ করে জানানো হচ্ছে।
টিকা বিতরণ যে সমস্ত প্যারামিটার গুলি দেখে করা হয় সেগুলি হচ্ছে-
১) সংশ্লিষ্ট রাজ্যের জনসংখ্যা।
২) কত পরিমাণ আক্রান্ত হয়েছে বা রাজ্যের পরিস্থিতি দেখে।
৩) সংশ্লিষ্ট রাজ্যের কতটা টিকা ব্যবহারে লাগবে।
টিকা অপচয়ের বিষয়টিকেও নজরে রাখা হয়।
CG/ SB
(Visitor Counter : 206
খনিমন্ত্রক
কোভিড-১৯ দ্বিতীয় ঢেউয়ের মোকাবিলায় খনি মন্ত্রকের রাষ্ট্রায়ত্ব সংস্থাগুলি প্রয়াস আরও জোরদার করেছে
নতুন দিল্লি, ১৬ মে, ২০২১
কোভিড মাহামারীজনিত উদ্ভূত চ্যালেঞ্জ মোকাবিলায় সরকারের সমস্ত মন্ত্রক ও দপ্তর নিরন্তর কাজ করে চলেছে। করোনা ভাইরাসের বিরুদ্ধে লড়াইয়ে কেন্দ্রীয় খনি মন্ত্রকের রাষ্ট্রায়ত্ব সংস্থাগুলি অগ্রভাগে থেকে পরিস্থিতির মোকাবিলা করছে। বিশেষ কোভিড পরিষেবা কেন্দ্র স্থাপনে আর্থিক মদতের পাশাপাশি স্বাস্থ্য পরিকাঠামোর মানোন্নয়ন তথা গণটিকাকরণের ক্ষেত্রে মন্ত্রকের রাষ্ট্রায়ত্ব সংস্থাগুলি কোভিড-১৯ দ্বিতীয় ঢেউয়ের মোকাবিলায় নিরন্তর কাজ করে চলেছে।
ন্যাশনাল অ্যালুমিনিয়াম কম্পোনি লিমেটেড বা ন্যালকো ওড়িশার কোরাপুটে শহীদ লক্ষ্মণ নায়েক হাসপাতালে স্বতন্ত্র কোভিড কেয়ার সেন্টারের জন্য ১ কোটি ১৬ লক্ষ টাকা দান করেছে। এছাড়াও, রাজ্যের অঙ্গুল জেলায় বারনারপলে ইএসআই হাসপাতালে কোভিড কেয়ার সেন্টারের জন্য মাসিক ব্যয় মেটাতে প্রায় ৩০ লক্ষ টাকা দিয়েছে। জাতীয় স্তরের রাষ্ট্রায়ত্ব এই অ্যালুমিনিয়াম সংস্থাটি তার সমস্ত উৎপাদন ইউনিট এবং কারখানা সংলগ্ন আবাসনগুলিতে ব্যাপক স্যানিটাইজেশন অভিযান গ্রহণ করছে।
রাষ্ট্রায়ত্ব এই সংস্থাটি ওড়িশা রাজ্য স্বাস্থ্য দপ্তরকে ভেন্টিলেটর সমন্বিত দুটি অ্যাম্বুলেন্স সংগ্রহে ১ কোটি ১৬ লক্ষ টাকা সাহায্য দিয়েছে। ভূবনেশ্বরে পৌর হাসপাতালে দুটি ডিজিটাল এক্সরে মেশিন সংগ্রহের জন্য আর্থিক সাহায্য দিয়েছে। এছাড়াও, রাষ্ট্রায়ত্ব এই সংস্থাটি প্রবাসী শ্রমিক ও দিনমজুরদের কল্যাণে শুকনো রেশন সামগ্রী সরবরাহ করেছে।
হিন্দুস্তান কপার লিমিটেডের হাসপাতালগুলিকে অক্সিজেন সাপোট সহ মাল্টি বেডেড কোভিড সেন্টারে পরিণত করা হয়েছে। হিন্দুস্তান কপার লিমিটেডের অধীন খেত্রী কপার কমপ্লেক্সের পক্ষ থেকে রাজস্থান সরকারের ব্লক মুখ্য চিকিৎসা আধিকারিককে অক্সিজেন ভর্তি সিলিন্ডার সহ ফ্লোমিটার, টিউব, মাস্ক ও পালস অক্সিমিটার যন্ত্র দান করা হয়েছে। এছাড়াও, ঝাড়খন্ডের ঘাটশিলায় ইন্ডিয়ান কপার কমপ্লেক্সে সংস্থার কর্মচারী ও স্থানীয় মানুষের জন্য ৩০ শয্যা বিশিষ্ট কোভিড কেয়ার সেন্টার চালু করা হয়েছে। রাজ্য প্রশাসনের সঙ্গে সহযোগিতায় হিন্দুস্তান কপার লিমিটেডের উৎপাদন ইউনিটগুলিতে নিয়মিত ভিত্তিতে টিকাকরণ অভিযান আয়োজন করা হচ্ছে।
খনিজ অনুসন্ধান নিগম লিমিটেড কর্পোরেট সামাজিক দায়বদ্ধতা কর্মসূচির আওতায় কর্ণাটকে ধারওয়াদ জেলায় অক্সিজেন কনসেনট্রেটর কেনার জন্য আর্থিক সহায্য দিয়েছে। স্থানীয় মানুষের মধ্যে কোভিড-১৯ আদর্শ আচরণ সম্পর্কে সচেতনতা গড়ে তোলার জন্য ব্যানার ও ফ্লেক্সের মাধ্যমে প্রচারাভিযান চালানো হচ্ছে।
উল্লেখ করা যেতে পারে, খনি মন্ত্রকের রাষ্ট্রায়ত্ব সংস্থাগুলি কোভিড-১৯ প্রথম ঢেউয়ের সময় পরিস্থিতি মোকাবিলায় সম্মুখভাগে থেকে যথাসম্ভব সাহায্য করেছে। রাষ্ট্রায়ত্ব সংস্থা ন্যালকো কোভিড-১৯ ত্রাণ তহবিলে ১০ কোটি ২০ লক্ষ টাকা দান করেছে। সংস্থার কর্মচারীরা একদিনের বেতন বাবদ ২ কোটি ৬০ লক্ষ টাকা পিএম কেয়ারস তহবিলে দান করেছেন। এমনকি, ওড়িশার মুখ্যমন্ত্রীর ত্রাণ তহবিলেও কর্মীরা তাঁদের বেতন থেকে ১ দিনের অর্থ জমা করে ২ কোটি ৬০ লক্ষ টাকা দান করেছেন। একইভাবে, খনিজ অনুসন্ধান নিগম লিমিটেডের কর্মীরা তাঁদের একদিনের বেতন বাবদ প্রধানমন্ত্রীর জাতীয় ত্রাণ তহবিল এবং পিএম কেয়ারস তহবিলে ২ কোটি টাকা দান করেছেন। রাঁচির জেলাশাসককে সংস্থার পক্ষ থেকে একটি অ্যাম্বুলেন্স দান করা হয়েছে। নাগপুর শহর এবং সংলগ্ন এলাকায় দুঃস্থ ও প্রান্তিক মানুষের জন্য অন্যান্য প্রতিষ্ঠানের সঙ্গে সহযোগিতায় খনিজ অনুসন্ধান নিগম লিমিটেড খাবারের প্যাকেট সরবরাহ করেছে।
CG/BD/AS
(Visitor Counter : 117
ক্ষুদ্র, অতিক্ষুদ্রওমাঝারিশিল্পমন্ত্রক
৩৯তম ভারত আন্তর্জাতিক বাণিজ্য মেলার উদ্বোধন করলেন গড়করি
নয়াদিল্লি, ১৪ নভেম্বর, ২০১৯
কেন্দ্রীয় সড়ক পরিবহণ ও মহাসড়ক এবং অতিক্ষুদ্র, ক্ষুদ্র ও মাঝারি উদ্যোগ মন্ত্রী শ্রী নীতিন গড়করি বৃহস্পতিবার নতুন দিল্লিতে ৩৯তম ভারত আন্তর্জাতিক বাণিজ্য মেলার  উদ্বোধন করেন। এই অনুষ্ঠানে শিল্প ও বাণিজ্য দপ্তরের প্রতিমন্ত্রী শ্রী সোম পারকাশ উপস্থিত ছিলেন। বিশ্ব ব্যাঙ্কের সহজে ব্যবসা করার সূচকের নিরিখে ভারত ২০১৪ সালে ১৪২তম স্থানে ছিল। সর্বশেষ প্রকাশিত তথ্যে ভারত ৬৩তম স্থানে উঠে এসেছে। এই অনন্য সাফল্যে অনুপ্রাণিত হয়ে এবারের মেলার বিষয় ‘সহজে ব্যবসা করা – ইজ অফ ডুয়িং বিজনেস’।
এই উপলক্ষে আয়োজিত অনুষ্ঠানে শ্রী গড়করি বলেন, অতিক্ষুদ্র, ক্ষুদ্র ও মাঝারি শিল্পোদ্যোগে দেশ প্রভূত উন্নতি করেছে। দেশের মোট রপ্তানির ২৯ শতাংশ এই ক্ষেত্র থেকেই হয়। সম্প্রতি এই ক্ষেত্রে ১ কোটিরও বেশি মানুষের কর্মসংস্থানের সৃষ্টি হয়েছে। মন্ত্রী অতিক্ষুদ্র, ক্ষুদ্র ও মাঝারি শিল্পোদ্যোগকে দেশের উন্নয়নের চালিকাশক্তি বলে বর্ণনা করেন।
শিল্পোদ্যোগীদের নতুন নতুন ধারণা প্রয়োগ করে ব্যয় হ্রাস, নকশা ও বাণিজ্যের উন্নতির লক্ষ্যে কাজ করার আহ্বান জানান তিনি। বিভিন্ন রাজ্য কাঁচামাল ও খনিজ সম্পদে সমৃদ্ধ। মন্ত্রী বলেন, এগুলিকে ব্যবহার করে ব্যবসা-বাণিজ্য ও শিল্পের সুযোগ গড়ে তুলতে হবে। আন্তর্জাতিক স্তরে স্বীকৃত গুণমানসম্পন্ন আধুনিক প্রযুক্তি প্রশিক্ষণ কেন্দ্র গড়ে তোলার জন্য সরকার বিভিন্ন উদ্যোগ নিচ্ছে বলে মন্ত্রী জানান।
শিল্প ও বাণিজ্য প্রতিমন্ত্রী শ্রী সোম পারকাশ তাঁর ভাষণে, ৩৯তম আইআইটিএফ-এর মূল ভাবনা ‘ইজ অফ ডুয়িং বিজনেস’-এর বিষয়ে বিস্তারিত বলেন। দেশের অর্থনীতিকে ৫ লক্ষ কোটি মার্কিন ডলারের সমতুল অর্থনীতিতে পরিণত করা ও ২০২২ সালের মধ্যে কৃষকদের আয় দ্বিগুণ করার লক্ষ্যে অতিক্ষুদ্র, ক্ষুদ্র ও মাঝারি শিল্পোদ্যোগ ক্ষেত্রের গুরুত্বপূর্ণ ভূমিকার কথা তিনি উল্লেখ করেন। আন্তর্জাতিক স্তরে ‘ব্র্যান্ড ইন্ডিয়া’র প্রচারে এই ধরনের মেলা গুরুত্বপূর্ণ ভূমিকা নিয়ে থাকে বলে তিনি উল্লেখ করেন। আইআইটিএফ, ২০১৯-এ একবার ব্যবহারযোগ্য প্লাস্টিক নিষিদ্ধ করার সিদ্ধান্তকে মন্ত্রী স্বাগত জানান।
এই মেলায় বৃহৎ প্রতিষ্ঠান, অতিক্ষুদ্র, ক্ষুদ্র ও মাঝারি শিল্পোদ্যোগ, অসরকারি সংগঠন, বিভিন্ন শিল্পী, স্বনির্ভর গোষ্ঠীগুলির উৎপাদিত সামগ্রী ও পরিষেবার নমুনা সম্ভাব্য গ্রাহকদের কাছে পৌঁছে দেওয়ার সুযোগ রয়েছে। কেন্দ্র ও রাজ্য সরকারগুলির এবং বিভিন্ন সংস্থার সংস্কারমূলক নানা উদ্যোগের তথ্য, নতুন কর্মসূচি ও উদ্যোগের খবর এই মেলা থেকে পাওয়া যাবে।
অস্ট্রেলিয়া, ইরান, ব্রিটেন, ভিয়েতনাম, বাহরিন, বাংলাদেশ, ভুটান, চিন, মিশর, হংকং ও ইন্দোনেশিয়া সহ বিভিন্ন দেশ ১৪ দিনের এই বাণিজ্য মেলায় অংশগ্রহণ করেছে। আফগানিস্তান এই মেলায় অংশীদার দেশ ও বিহার এবং ঝাড়খণ্ড ‘ফোকাস স্টেট’।
আর্থ-সামাজিক ক্ষমতায়ন ও শিল্পের জন্য ভারতের নানা উদ্যোগে এই মেলা বিশেষভাবে সহায়ক ভূমিকা পালন করে। দেশে শিল্পোদ্যোগের বিভিন্ন উদাহরণ এই মেলা থেকে পাওয়া সম্ভব।
CG/CB/DM
(Visitor Counter : 75
কেন্দ্রীয়মন্ত্রিসভা
উন্নত ‘মডেল সিঙ্গল উইন্ডো’ গড়ে তোলার জন্য ভারত ও জাপানের মধ্যে মউ স্বাক্ষর অনুমোদন করল কেন্দ্রীয় মন্ত্রিসভা
নয়াদিল্লি, ১০ জানুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা উন্নত ‘মডেল সিঙ্গল উইন্ডো’ গড়ে তোলার জন্য ভারত ও জাপানের মধ্যে সমঝোতাপত্র  স্বাক্ষরের বিষয়টি অনুমোদন করল। এই মউ স্বাক্ষরের ফলে উন্নত ‘মডেল সিঙ্গল উইন্ডো’ গড়ে তোলার জন্য ভারত এবং জাপানের মধ্যে সহযোগিতামূলক সম্পর্ক আরও বাড়বে। পাশাপাশি, দেশে বাণিজ্যিক লেনদেন সক্রিয় রাখার জন্য রাজ্য ও কেন্দ্র যে প্রশাসনিক প্রক্রিয়া গ্রহণ করে থাকে, তাকেও সচল রাখবে এই ব্যবস্থা। এর ফলে, দেশে সহজে ব্যবসা করার যে প্রচেষ্টা চালানো হচ্ছে, তা ত্বরান্বিত হবে। দেশে এবং দেশের বাইরে সেরা অনুশীলনকে ভিত্তি করে গড়ে তোলা উন্নত ‘মডেল সিঙ্গল উইন্ডো’ ব্যবস্থা বিনিয়োগ বাড়ানোর ব্যাপারেও যথেষ্ট সহায়ক হবে।
CG/SSS/SB
(Visitor Counter : 110
ভূ-বিজ্ঞানমন্ত্রক
বঙ্গোপসাগরের উত্তর-পশ্চিমে ওড়িশা-পশ্চিমবঙ্গ উপকূলের উত্তরে নিম্নচাপ
নয়াদিল্লি, ৬ অগাস্ট, ২০১৯
উপগ্রহ থেকে পাওয়া তথ্যের ভিত্তিতে বঙ্গোপসাগরের উত্তর-পশ্চিম দিকে ওড়িশা-পশ্চিমবঙ্গ উপকূলের উত্তরে একটি নিম্নচাপ ঘনিভূত হয়েছে। আজ সকাল ৮-৩০ মিনিটে এই নিম্নচাপটি ওড়িশার বালাসোরের ১৬০ কিলোমিটার দক্ষিণ-পূর্বে এবং পশ্চিমবঙ্গের দিঘার ১৩০ কিলোমিটার দক্ষিণ-দক্ষিণ পূর্বে অবস্থান করছিল। এই নিম্নচাপটি আগামী ৪৮ ঘন্টায় ওড়িশা-পশ্চিমবঙ্গ উপকূলের পশ্চিম-উত্তর পশ্চিম দিকে অগ্রসর হবে।
এই নিম্নচাপের ফলে বেশিরভাগ জায়গায় হালকা থেকে মাঝারি এবং কয়েকটি জায়গায় ভারী থেকে অতি ভারী বৃষ্টিপাতের সম্ভাবনা আছে। এর প্রভাবে ঘন্টায় ৪০-৫৫ থেকে ৬৫ কিলোমিটার বেগে ঝোড়ো হাওয়া বইতে পারে। এই সময় উত্তর বঙ্গোপসাগরে সমুদ্র উত্তাল থাকবে। মৎস্যজীবীদের সমুদ্রে মাছ ধরতে যেতে নিষেধ করা হয়েছে।
CG/CB/DM
(Visitor Counter : 110